armvectores/hy_wikipedia_2023 huggingface dataset:
Նաղշե Ջահան

Նաղշե Ջահան հրապարակ (պարսկերեն՝ میدان نقش جهان / Maydâne Naqše Jahân), ինչպես նաև Իմամի հրապարակ (պարսկերեն՝ میدان امام‎ / Maydane Imam), խոշոր հրապարակ Իրանի Սպահան քաղաքում։ Ներառված է Իրանում ՅՈՒՆԵՍԿՕ-ի համաշխարհային ժառանգության ցուցակում։


== Անվանում ==
Ներկայումս հրապարակը հայտնի է Նաղշե Ջահան անվանմամբ (պարսկերեն՝ میدان نقش جهان‎ / Maydane Naqše Jahan, թարգմանաբար` աշխարհի նախշ)։ Նախքան 1979 թ. Իրանի իսլամական հեղափոխությունը, հրապարակը կոչվում էր Շահի հրապարակ (պարսկերեն՝ میدان شاه‎ / Maydane Šah).


== Պատմություն ==

1598 թ., երբ Սեֆյան դինաստիայի շահ Աբբաս I-ը (Շահ Աբաս) որոշեց մայրաքաղաքը Ղազվինից տեղափոխել Սպահան, որը գտնվում էր երկրի կենտրոնական շրջանում, որոշվեց ամբողջությամբ վերակառուցել և վերապլանավորել նոր մայրաքաղաքը։ Որոշվեց քաղաքի կենտրոնական և հիմնական մասը կառուցել Զայանդեռուդ գետի աջ ափին։ Քաղաքի գլխավոր ճարտարապետը փիլիսոփա և պոետ Շեյխ Բահաադին Ալ Ամիլին էր։ Քաղաքի կառուցման ամենագլխավոր պլաններից էին Նաղշե Ջահան հրապարակը և Չահարբաղ փողոցը (թարգմանաբար` չորս այգի)։ Նաղշե Ջահան հրապարակը դարձավ քաղաքի կենտրոնը, որի շուրջն էլ կառուցվեցին Սպահանի ճարտարապետական գլուխգործոցների մեծ մասը։ Շահ Աբբասի հրամանով, պետական, կրոնական և ուսումնական հաստատությունների մեծ մասը կառուցվեցին հրապարակի շուրջը։ Ինքը` Շահ Աբբասը, բնակվում էր հրապարակի արևմտյան մասում տեղակայված Ալի Ղափու պալատում։


== Հրապարակի պատմաճարտարապետական հուշարձաններ ==

Շահ Աբբասի օրոք, հրապարակի գլխավոր կառույցը համարվում էր Ալի Ղափու պալատը, որտեղ ապրում էր Շահն իր ընտանիքով։ Պալատը տեղակայված է հրապարակի արևմտյան մասում։ Հրապարակի ամենահայտնի պատմական հուշարձաններից է Իմամի մզկիթը (Պատմական անվանումը`Ջամե Աբբասի մզկիթ և Շահի մզկիթ), որը համարվում է Սպահանի ամենախոշոր մզկիթը և աշխարհի խոշորագույն մզկիթներից մեկը։ Իմամի մզկիթը գտնվում է հրապարակի հարավային մասում։ Հրապարակից մի քանի կլիոմետր հեռավորութան վրա գտնվում է Ջամե կամ ուրբաթօրյա մզկիթը, որը ոճով նման է Իմամի մզկիթին։ Նաղշե Ջահան հրապարակի մյուս կարևոր կառույցնեից է Շեյխ Լյութֆուլլայի մզկիթը, որը տարբերվում է իր գեղեցկությամբ։ Մզկիթը տեղակայված է հրապարակի արևելյան մասում։ Հրապարակի հյուսիսային մասում տեղակայված է Սպահանի շուկան։ Այն համարվում է Իրանի խոշորագույն շուկաներից մեկը, որը ձևավորվել է Սելջուկների դինաստիայի ժամանակաշրջանում։


== Ծանոթագրություններ ==


== Աղբյուրներ ==
میدان نقش جهان (امام خمینی) اصفهان
Что посмотреть и куда сходить в Исфахане Archived 2018-01-13 at the Wayback Machine.
Վոլյա-Սվիչևսկայա

Վոլյա-Սվիչևսկայա (ուկրաիներեն՝ Воля-Свійчівська, լեհ.՝ Wolica Swojczowska), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1936 թվականին։
2001 թվականի տվյալներով Վոլյա-Սվիչևսկայա գյուղում բնակվում էր 117 մարդ։ Բնակավայրը զբաղեցնում է 0,573 կմ² տարածք։ Բնակչության խտությունը կազմում էր 204,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չյոթելի

Չյոթելի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 17 կմ արևմուտք, Խարբերդի դաշտում։


== Պատմություն ==
Եղել է հայաբնակ գյուղ։ Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբներին ուներ 40 տուն՝ 250 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կեննուկյուլա

Կեննուկյուլա (էստ․՝ Kännuküla), գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լամպովո (գյուղ, Գատչինսկի շրջան)

Լամպովո (ռուս.՝ Лампово), գյուղ Ռուսաստանի, Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1546 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրանսա

Բրանսա (ֆր.՝ Bransat), համայնք Ֆրանսիայում՝ Օվերն երկրամասի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Համայնքի շրջանը Մուլենն է։
Համայնքի INSEE կոդ՝ 03038։


== Բնակչություն ==
Համայնքի բնակչությունը 2008 թվականին կազմում էր 513 մարդ։


== Տնտեսություն ==
Տնտեսության հիմքը խաղողագործությունն է։
2007 թվականի տվյալներով 343 աշխատունակ տարիքի մարդկանցից (15-64 տարեկան) 253-ը տնտեսապես ակտիվ էին, 90-ը անգործունակ (ակտիվության ցուցանիշը 73,8 %, 1999 թվականին եղել է՝ 75,5 %)։ 253 աշխատունակ բնակիչներից 223-ը աշխատում էին (114 տղամարդ և 109 կին), անաշխատանք էին 30-ը (21 տղամարդ և 9 կին)։ 90 անգործունակ մարդկանցից 23-ը աշակերտներ կամ ուսանողներ են, 37-ը թոշակառու, 30-ը անաշխատունակ էին այլ պատճառներով։


== Տեսարժան վայրեր ==
Սեն Ժորժ ռոմանական եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բրանսա» (ֆրանսերեն)։ Արխիվացված օրիգինալից 2012-09-28-ին։ Վերցված է 2012-7-14 
«Բրանսա» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Նիկոլաևկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ռուս.՝ Николаевка, բաշկիրերեն՝ Николаевка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Գաբամաճյան

Գևորգ Գաբամաճյան (1880, Ստամբուլ, Օսմանյան կայսրություն - 1906), հայ նկարիչ։


== Կենսագրություն ==
Ծնվել է Կ. Պոլսում։ Նախնական կրթությունն ստացել է տեղի թաղային վարժարանում, ապա սովորել Գեղարվեստի կայսերական ուսումնարանում, կատարելագործվել Փարիզում։ Վերադառնալով Պոլիս՝ նվիրվել է ստեղծագործական աշխատանքի, սակայն համիդյան բռնապետական ռեժիմի կաշկանդումները խանգարել են, ստիպել աշխատել լուսանկարչի մոտ։ Հուսահատ մի պահի անձնասպան է եղել՝ իրեն գցելով ջրհորը։
Թողել է Պոլիսը և Փարիզը ներկայացնող բնանկարներ, նաև դիմանկարներ, որոնցից մի քանիսը պահվում են Փարիզի հայոց եկեղեցում։


== Աղբյուրներ ==
Մարիե Մագդալենե Բուլլ

Մարիե Մագդալենե Բուլլ (նորվ.՝ Marie Magdalene Bull, հոկտեմբերի 25, 1827(1827-10-25), Բերգեն, Նորվեգիա - հուլիսի 17, 1907(1907-07-17), Բերգեն, Նորվեգիա), նորվեգացի դերասանուհի, որը Բերգենի «Det norske Theater» թատրոնի անդրանիկ ներկայացման մեջ մարմնավորել է գլխավոր կերպարին։ Ամուսնանալով թատրոնի երաժշտական ռեժիսոր Էդվարդ Ստորմ Բուլլի հետ՝ հրաժարվել է դերասանուհու կարիերայից և դարձել լուսանկարիչ՝ բացելով սեփական ստուդիան։


== Կենսագրություն ==
Մարիե Մագդալենե Բուլլը ծնվել է 1827 թվականի հոկտեմբերի 25-ին Բերգեն քաղաքում՝ աճուրդավաճառ Վիլհելմ Քրիստիան Միդլինգի և Մարիա Մագդալենա Հերլուֆսենի ընտանիքում։

Մեծացել է Բերգենում, որտեղ 1849 թվականի հուլիսի 25-ին թերթում հայտարարություն է տեսել, որն ազդարարում էր երկրի առաջին նորվեգախոս թատրոնի՝ «Det norske Theater» թատրոնի բացումը։ Հայտարարությունը կոչ էր անում աշխատանքի դիմել բոլոր հետաքրքրվածներին։ Մարիե Մագդալենեն անմիջապես դիմեց և աշխատանքի ընդունվեց որպես դերասանուհի և պարուհի՝ 1849 թվականի նոյեմբերի 21-ին հանդես գալով թատրոնի առաջին փորձին՝ հրավիրված հանդիսատեսի առջև, ինչպես նաև պաշտոնական բացմանը՝ 1850 թվականի հունվարի 2-ին։ Կատարել է Փերնիլի դերը Լյուդվիգ Հոլբերգի «Henrik og Pernille» ստեղծագործության մեջ։ Ներկայացումը դրական արձագանք է ստացել քննադատների կողմից։
1851 թվականի հունվարի 6-ին ամուսնացել է Էդվարդ Ստորմ Բուլլի հետ (1814-1907), որը թատրոնի երաժշտական ռեժիսորն էր և թատրոնի ռեժիսոր Ուլե Բուլի եղբայրը, որը նաև հայտնի ջութակահար էր։ Զույգն ունեցել է 7 երեխա։ Տվյալ ժամանակաշրջանի ավանդույթներին համաձայն՝ Մարիե Մագդալենեն 1850 թվականի նոյեմբերին՝ ամուսնությունից առաջ, հրաժարվել է դերասանուհու կարիերայից։ Այդուհանդերձ նա շարունակեց հետաքրքրվել թատրոնով՝ իր հուշերում նկարագրելով թատերական իր առաջին քայլերն ու թատրոնի առաջին շրջագայությունը Քրիստիանսունն 1850 թվականի ամռանը։
Թատրոնից հեռանալուց հետո սկսել է զբաղվել է լուսանկարչությամբ՝ բացելով սեփական ստուդիան։ Որպես իր օգնական աշխատանքի է վերցրել Գերման Մաքսիմիլիան Բեհրենդսին (1839-1903) մինչև 1867 թվականին քաղաքում իր ստուդիան բացելը։ Մարիե Բուլլի մի քանի աշխատանքներ պահպանվել են։ Ամենահինը՝ թվագրված 1855 թվականով, Յոհանես Բրունի լուսանկարն է։
Մարիե Մագդալենե Բուլլը մահացել է 1907 թվականի հուլիսի 17-ին Բերգենում։


== Ծանոթագրություններ ==
(8838) 1989 UW2

(8838) 1989 UW2, աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 29-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 3,146482 ա. մ., առավելագույնը մոտենում է 3,1397 ա. մ. հեռավորության վրա և հեռանում 3,1532 ա. մ.։ Արեգակի շուրջ մեկ ամբողջական պտույտ է կատարում 2038,62 երկրային օրվա ընթացքում, իր ուղեծրով շարժվելով միջինում 0,17659 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8838) 1989 UW2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նևի (Ալյեի գավառ)

Նևի (ֆր.՝ Neuvy), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Արևմտյան Մուլեն կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03200։


== Բնակչություն ==
Համայնքի բնակչությունը 2008 թվականին կազմում էր 1578 մարդ։


== Տնտեսություն ==
2007 թվականի տվյալներով 1121 աշխատունակ տարիքի մարդկանցից (15-64 տարեկան) 794-ը տնտեսապես ակտիվ էին, 327-ը անգործունակ (ակտիվության ցուցանիշը 70,8 %, 1999 թվականին եղել է՝ 74,5 %)։ 794 աշխատունակ բնակիչներից 753-ը աշխատում էին (382 տղամարդ և 371 կին), անաշխատանք էին 41-ը (19 տղամարդ և 22 կին)։ 327 անգործունակ մարդկանցից 134-ը աշակերտներ կամ ուսանողներ են, 149-ը թոշակառու, 44-ը անաշխատունակ էին այլ պատճառներով։


== Տեսարժան վայրեր ==
Սենտ Իլեր եկեղեցի
Տուրի շատո
Վյո Մալե շատո


== Պատկերասրահ ==

		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Նևի» (ֆրանսերեն)։ Արխիվացված օրիգինալից 2012-09-25-ին։ Վերցված է 2012-6-12 
«Նևի» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Աարոն Օլանարե

Աարոն Սամուել Օլանարե, (անգլ.՝  Aaron Samuel Olanare, հուլիսի 4, 1994, Պորտ Հարկորտ, Նիգերիա), նիգերիացի ֆուտբոլիստ։ Հանդես է գալիս «Գուանչժոու Ֆուլի» ակումբում և Նիգերիայի ազգային հավաքականի կազմում։ Խաղում է հարձակվողի դիրքում։ Հավաքականի կազմում Աարոնի առաջնախաղը եղել է 2014 թվականի, ըննդեմ Սուդանի ազգային հավաքականի։


== Ծանոթագրություններ ==
Միկշինո (գյուղ, Խիսլավիչսկի շրջան)

Միկշինո (ռուս.՝ Микшино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 162 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2399) Տերադաս

(2399) Տերադաս (անգլ.՝ Terradas), աստերոիդ աստերոիդների հիմնական գոտում։ Հայտնաբերվել է 1971 թվականի հունիսի 17-ին Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 2,240658 ա. մ., առավելագույնը մոտենում է 1,8629 ա. մ. հեռավորության վրա և հեռանում 2,6185 ա. մ.։ Արեգակի շուրջ մեկ ամբողջական պտույտ է կատարում 1225,07 երկրային օրվա ընթացքում, իր ուղեծրով շարժվելով միջինում 0,29386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,13° անկյուն։
Տերադաս աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2399) Տերադաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սովետսկայա Խակասիյա

Սովետսկայա Խակասիյա (ռուս.՝ Советская Хакасия), գյուղ Ռուսաստանի Խակասիա հանրապետության Բոգրադսկի շրջանի կազմում։
Բնակչությունը 2004 թվականին գրանցված տվյալներով կազմում էր 895 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 707


== Դեպքեր ==


== Ծնունդներ ==


== Մահեր ==
Տոլբուխին փարոս

Տոլբուխին փարոս (ռուս.՝ Мая́к Толбу́хин, 60°02′32″ հս․ լ. 029°32′31″ ավ. ե.), փարոս արհեստական քարքարոտ կղզու վրա, որ տեղակայված է Կոտլին կղզու արևմտյան եզրից 2,8 մղոն դեպի արևմուտք-հյուսիս արևմուտք։ Ռուսաստանի ամենահին փարոսներից մեկն է և կառուցվել է Պետրոս I-ի հրամանով։


== Պատմություն ==

Տոլբուխին փարոսը կառուցվել է Պետրոս Մեծի անձնական հանձնարարությամբ. 1718 թվականի նոյեմբերի 13-ին փոխծովակալ Կոռնելիուսին ուղղված իր նամակում նա գրել է. «... сделать колм каменный с фонарём на косе Котлинской»։
Փարոսի առաջին, փայտե շինության կառուցումն ավարտվել է 1719 թվականի օգոստոսի 7-ին առաջին կարգի կապիտան Էդվարդ Լեյնի (անգլ.՝ Edward Lane, 16??-1729) ղեկավարությամբ։
Փարոսի նախնական անվանումն է՝ Կոտլինսկի (ռուս.՝ Котлинский)։ 1736 թվականին վերանվանվել է Տոլբուխին փարոս՝ կոչվելով գնդապետ Ֆեդոտ Տոլբուխինի պատվին, ով եղել է Կրոնշլոտի կայազորի պետի, Կրոնշտադտի առաջին պարետը և աչքի է ընկել Հյուսիսային պատերազմի ընթացքում տեղի ունեցած Կոտլինի պաշտպանության ժամանակ։
Քարե առաջին աշտարակը կառուցվել է 1810 թվականի սեպտեմբերին Լեոնտի Վասիլևիչ Սպաֆարևի նախագծով։


== Ծանոթագրություններ ==


== Գրականություն ==
Бестужев Н. А. Толбухинский маяк // Избранная проза / Сост., вступ. статья п примеч. Я. Л. Левкович.. — М.: Советская Россия, 1983. — 336 с. — 300 000 экз.
Комарицин А. А., Корякин В. И., Романов В. Г. Маяки Финского залива и восточного побережья Балтийского моря // Маяки России. Исторические очерки. — СПб: ГУНиО МО РФ, 2001. — С. 284. — 518 с. — 500 экз.
Корякин В. И., Романов В. Г., Сысоев Ю. П. Маяки Балтийского моря // Атлас маяков России. — СПб.: ЦКП ВМФ, 2006. — 193 с. — 500 экз.


== Արտաքին հղումներ ==
«Толбухин (Котлинский)» (ռուսերեն)։ Маячник. Виртуальный музей маяков мира։ Վերցված է 2014-03-19 
Տոլբուխին փարոս. լուսանկարներ, նկարագրութուն
Манько А. Маяки в России: взгляд в прошлое(ռուս.) // «Морской флот» : журнал. — М.: АНО Редакция журнала «Морской флот», 1997. — № 6.
Бестужев Н. А. Толбухинский маяк // Избранная проза / Сост., вступ. статья п примеч. Я. Л. Левкович.. — М.: Советская Россия, 1983. — 336 с. — 300 000 экз.
Բիկ-Կարմալի

Բիկ-Կարմալի (ռուս.՝ Бик-Кармалы, բաշկիրերեն՝ Бик-Ҡарамалы), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 310 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շինել (ֆիլմ, 1959)

«Շինել» (ռուս.՝ «Шинель»), խորհրդային գեղարվեստական ֆիլմ, Նիկոլայ Գոգոլի համանուն վիպակի էկրանավորումը։ Ֆիլմը դարձել է Ալեքսեյ Բատալովի ռեժիսորական դեբյուտը և Ռոլան Բիկովի առաջին «մեծ» կինոդերերից մեկը։


== Սյուժե ==
Միայնակ փոքր մարդը դառնում է մի իրի մասին երազանքի պատանդ, որը կարող է, իր կարծիքով, ամբողջությամբ փոխել իր թշվառ գոյությունը:Բայց կկարողանա՞ արդյոք նոր շինելը նրան երջանիկ դարձնել։


== Դերերում ==
Ռոլան Բիկով – Ակակի Ակակիևիչ Բաշմաչկին
Յուրի Տոլուբեև – Պետրովիչ, դերձակ
Ալեքսանդրա Յոժկինա – Պետրովիչի կինը
Ելենա Պոնսովա – Ավդոտյա Սեմյոնովնա, տանտիրուհի
Գեորգի Տեյխ – նշանակալի անձ / կողոպտիչ
Նինա Ուրգանտ – թեթև վարքի տեր կին
Ալեքսանդր Սոկոլով – դագաղագործ
Վասիլի Մաքսիմով – տնօրեն
Ռեմ Լեբեդև – սեղանավարի օգնական, հոբելյար
Պյոտր Լոբանով – թաղամասային վերակացու
Գեորգի Կոլոսով – մասնավոր պրիստավ
Միխայիլ Լադիգին – վաշխառու
Գենադի Վորոպաև – չինովնիկ
Նիկոլայ Կուզմին – կողոպտիչ
Գլիկերիա Բոգդանովա-Չեսնոկովա – հոբելյարի կինը
Եվգենի Գուրով – կեղծամով մարդ
Լյուբով Մալինովսկայա – Ակակիա Ակակիևիչի մայրը
Վլադիմիր Վասիլև – քավոր
Միխայիլ Վասիլև – մուրացիկ (լուսագրերում նշված չէ)


== Նկարահանող խումբ ==
Սցենարի հեղինակ՝ Լեոնիդ Սոլովյով
Բեմադրությունը՝ Ալեքսեյ Բատալովի
Օպերատոր՝ Հենրիկ Մարանջյան
Նկարիչներ՝ Իսահակ Կապլան, Բելլա Մանևիչ
Ռեժիսոր՝ Ե. Սերդեչկովա
Կոմպոզիտոր՝ Նիկոլայ Սիդելնիկով
Հնչյունային օպերատոր՝ Առնոլդ Շարգորոդսկի
Խմբագիր՝ Իրինա Տարսանովա
Խորհրդատուներ՝ Բորիս Էյխինբաում, Վ. Գլինկա
Տնօրեն՝ Ալեքսանդր Արշանսկի


== Ծանոթագրություններ ==


== Արտաքին հղումներ ==
Документальный фильм из цикла «Библейский сюжет». ИП Менделеев Д. В. по заказу ВГТРК. 2018 г (29.07.2020). «Алексей Баталов. "Шинель"» (ռուսերեն). 26 րոպե. Россия-Культура. արխիվացված  օրիգինալից 2020-11-15-ին. https://web.archive.org/web/20201115043034/https://tvkultura.ru/video/show/brand_id/20678/episode_id/1896627/. 


== Գրականություն ==
Быков Р. А., Санаева Е. В. Маленькая коричневая тетрадь // Я побит – начну сначала! Дневники. — Астрель, АСТ, 2010. — С. 11—37. — 750 с. — ISBN 9785170662876
Елисеева Е. А. Фантасмагоричность в изобразительном решении российских и итальянских фильмов  экранизаций русской прозы // Вестник Челябинской государственной академии культуры и искусств. — Июнь 2012. — № 2 (30). — С. 143—144. — ISSN 1815-9176.
Martínez-Illán, Antonio Gogol's "The Overcoat" on the Russian Screen(անգլ.) // Literature/Film Quarterly. — 2010. — Vol. 32. — № 2. — С. 134—146. — ISSN 0090-4260.
Սալումի դելտա (ազգային պարկ)

Սալումի դելտա (ֆր.՝ Parc National du Delta du Saloum), ազգային պարկ Սենեգալում, մակերեսը կազմում է 76000 հա, հիմնադրվել է 1976 թվականին։ Տեղակայված է Սալում գետի դելտայում` նրա Ատլանտյան օվկիանոս թափվելու մոտ։
Մտնում է 180000 հեկտար մակերեսով ավելի մեծ կենսոլորտային արգելոցի կազմում, որի ջրային տարածքները կազմում են 61000 հեկտար, ափամերձ մանգրային բուսականությունը և ծովային բուսականությունը՝ 7000 հեկտար, սավաննաները և անտառները՝ 8000 հեկտար։ Պարկի տարածքում բնակվում են բազմատեսակ թռչուններ։
2011 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։


== Ծանոթագրություններ ==


== Արտաքին հղումներ ==
UNESCO (անգլ.)
BirdLife IBA Factsheet - Delta du Saloum Archived 2009-01-03 at the Wayback Machine.. Birdlife International.
Biosphere Reserve Information - Senegal - DELTA DU SALOUM. UNESCO.
Parcs et réserves. Government of Senegal.
Պարագվայի դրոշ

Պարագվայի դրոշը, Պարագվայի Հանրապետության խորհրդանիշներից է։ Այն ընդունվել է 1842 թվականին։ Լայնքի և երկայնքի հարաբերակցությունը 3։5 է։


== Նմանատիպ դրոշներ ==
Սառնանո

Սառնանո (իտալերեն՝ Sarnano), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 3438 մարդ (2008 թվականի տվյալներով), բնակչության խտությունը՝ 55 մարդ/կմ²։ Տարածքը կազմում է 62 կմ²։ Փոստային ինդեքս՝ 62028։ Հեռախոսային կոդ՝ 0733։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս։ 0733 659911
Էլ-փոստ։ comune@sarnano.sinp.net
Պաշտոնական կայք։ http://www.sarnano.sinp.net/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պեստովո (այլ կիրառումներ)

Պեստովո, կարող է վերաբերել՝

Պեստովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Պեստովո - գյուղ Ռուսաստանի Նովգորոդի մարզի Օկուլովսկի շրջանի կազմում։
Իտակամբիրա

Իտակամբիրա (պորտ.՝  Itacambira), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 4569 մարդ՝ 2007 թվականի տվյալներով։ Գրավում է 1 788,052կմ2 տարածք։ Բնակչության խտությունը կազմում է՝ 2,5 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 10.375.066,00  ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.836,27 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,668 (տվյալները ՄԱԿ-ի զարգացման ծրագրի)։
Լեզ Էյվալ

Լեզ Էյվալ (ֆր.՝ Les Ayvelles), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2010 թվականի դրությամբ կազմում է 927 մարդ, բնակչության խտությունը` 170.09 մարդ/կմ²։ Բնակավայրը զբաղեցնում է 5.45 կմ² տարածք։


== Աշխարհագրություն ==
Գտնվում է Փարիզ քաղաքից 200 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 7 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 612 աշխատունակ (15-64 տարեկան) բնակիչ, որոնցից ակտիվ էին 462-ը, իսկ ոչ ակտիվները` 150։ Ակտիվության ցուցանիշը կազմում է 75,5 %։ 462 աշխատունակ մարդկանցից աշխատել է 409 անձ (210 տղամարդ և 199 կին)։ Գործազուրկ են եղել 53 անձ (25 տղամարդ և 28 կին)։ 150 անաշխատունակներից 51-ը եղել են աշակերտներ կամ ուսանողներ, 59-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վենետիկի կամուրջների ցանկ

Վենետիկում կա ավելի քան 400 կամուրջ։ Դրանցից ամենահայտնիները թվարկված են ստորև.


== Գրանդ ջրանցք ==
Ակադեմիայի կամուրջ — Ponte dell’Accademia
Ռիալտոյի կամուրջ — Ponte di Rialto
Սկալցի կամուրջ — Ponte degli Scalzi
Սահմանադրության կամուրջ — Ponte della Costituzione.


== Պալատի ջրանցք ==
Հառաչանքների կամուրջ — Ponte dei Sospiri
Ծղոտի կամուրջ — Ponte della Paglia


== Կանարեջո ջրանցք ==
Կամուրջ դի Տրե Արքի — Ponte di Tre Archi


== Այլ ==
Ազատության կամուրջ — Ponte della Liberta
Գուլյեի կամուրջ — Ponte delle Guglie
Արսենալե կամուրջ — Ponte di Arsenale
Ponte Balbi
Ponte dei Bareteri
Ponte de la Canonica
Ponte dei Carmini
Ponte del Cavallo
Ponte del Diavolo
Ponte dei Frati
Ponte de la Fenice
Ponte del Ghetto nuovo
Ponte Giustinian
Ponte dell’Inferno
Ponte del Lovo
Ponte della Malvasia Vecchia
Ponte Manin
Ponte Minich
Ponte Novo
Ponte de l’Ogio
Ponte delle Ostreghe
Ponte Pasqualia
Ponte dei Pugni
Ponte del Purgatorio
Ponte San Antonio
Ponte Sant’Antonin
Ponte San Moisé
Ponte Storto
Ponte della Verona
Ֆուտբոլի Անգլիայի գավաթ 1872-73

Ֆուտբոլի Անգլիայի գավաթ 1872-73 (անգլ.՝ FA Cup 1872-73), Ֆուտբոլի Անգլիայի գավաթի երկրորդ խաղարկությունն է, որում հաղթեց «Ուոնդերերս» ֆուտբոլային ակումբը։


== Եզրափակիչ ==
Պրիկոլոտնյանսկի գյուղական խորհուրդ (Խարկովի մարզ)

Պրիկոլոտնյանսկի գյուղական խորհուրդ  (ուկրաիներեն՝ Приколотнеська селищна рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Պրիկոլոտնյանսկի գյուղական խորհրդում բնակվում էր 2 671 մարդ։ Բնակավայրը զբաղեցնում է 3490 կմ² տարածք։ Բնակչության խտությունը կազմում էր 765330 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կովրովի շրջան

Կովրովի շրջան (ռուս.՝ Ковровский район), մունիցիպալ շրջան Ռուսաստանի Դաշնության Վլադիմիրի մարզում։
Ստեղծվել է 1929 թվականին։ Վարչական կենտրոնը՝ Կովրով։


== Աշխարհագրություն ==
Շրջանի տարածքի մակերեսը կազմում է 1817 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31477 մարդ։ Բնակչության խտությունը կազմում էր 17,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կրուգլիկ (այլ կիրառումներ)

Կրուգլիկ, կարող է վերաբերել՝

Կրուգլիկ - գյուղ, Ուկրաինայի Դոնեցկի մարզի Շախտյորսկի շրջանում
Կրուգլիկ - գյուղ, Ուկրաինայի Խարկովի մարզի Վալկիի շրջանում
Կրուգլիկ - գյուղ, Ուկրաինայի Խմելնիցկիի մարզի Շեպետովի շրջանում
Կրուգլիկ - գյուղ, Ուկրաինայի Չեռնովցիի մարզի Խոտինի շրջանում
Կրուգլիկ - գյուղ, Ուկրաինայի Պոլտավայի մարզի Գադյաչի շրջանում
Կրուգլիկ - գյուղ, Ուկրաինայի Պոլտավայի մարզի Միրգորոդի շրջանում
Բույսերի սաղմնաբանություն

Բույսերի սաղմնաբանություն (բույսերի էմբրիոլոգիա), բուսաբանության բաժին, ուսումնասիրում է բուսական նոր օրգանիզմների առաջացման (սաղմնավորման) և ձևավորման հարցերը։ Ավելի լայն առումով, բույսերի սաղմնաբանությունը ուսումնասիրում է ինչպես բույսերի սաղմնային զարգացումը, այնպես էլ բազմացման ոլորտի ձևավորման շրջանը, սեռական բջիջների առաջացման և բեղմնավորման երևույթները։

Տարբերում են ընդհանուր բույսերի սաղմնաբանություն, որը բացահայտում է բազմացման և սաղմնային զարգացման հիմնական օրինաչափությունները (սպորոգենեզ, գամետոգենեզ, զիգոտոգենեզ, էնդոսպերմոգենեզ և այլն), համեմատական բույսերի սաղմնաբանություն, որն ուսումնասիրում է տարբեր բույսերի սաղմնային պրոցեսները՝ կարգաբանության և ֆիլոգենիայի հարցերի պարզաբանման նպատակով, մասնավոր բույսերի սաղմնաբանություն, որն ուսումնասիրում է այդ պրոցեսներն առանձին կարգաբանական խմբերի բույսերում և փորձառական բույսերի սաղմնաբանություն, որը փորձնական ճանապարհով պարզաբանում է բույսերի սաղմնային պրոցեսների գենետիկական, կենսաքիմիական և ֆունկցիոնալ բնույթը։

Որպես ինքնուրույն գիտություն բույսերի սաղմնաբանություն ձևավորվել է դեռևս XIX դարում, երբ արդեն ստեղծվել էին բջջային տեսությունը և էվոլյուցիոն ուսմունքը։ Բույսերի սաղմնաբանության զարգացմանը նպաստել է մանրադիտակային տեխնիկայի կատարելագործումը։ Այդ ժամանակաշրջանում մի շարք բուսաբաններ (իտալերեն՝ Զ․ Ամիչի), (գերմ.՝ Ֆ․ Մայն, Վ․ Հոֆմայստեր), (ռուս.՝  Ի․ Դորոժանիկին և Ն․ Ժելեզնով ու ուրիշներ) բացահայտել էին փոշեհատիկի ծլման ու փոշեխողովակի առաջացման երևույթները, պարզել սպորավոր և ծաղկավոր բույսերի օնտոգենեզի մի շարք կարևորագույն հարցեր, հաստատել սեռական և անսեռ սերունդների հաղորդականության տեսությունը։ Բույսերի սաղմնաբանության զարգացման ժամանակակից փուլը բնութագրվում է տեսության և փորձի սերտ միահյուսմամբ։

Սաղմնաբանների հիմնական ուշադրությունը ներկայումս ուղղված է այնպիսի բարդ երևույթների հետազոտությանը, ինչպիսին են միկրո- և մակրոգամետոգենեզը, կրկնակի բեղմնավորման պրոցեսը, էմբրիո- և էնդոսպերմատոգենեզը, պոլիէմբրիոնիան և ապոմիքսիսը, որոնց ուսումնասիրությունը կարևոր նշանակություն ունի բույսերի ֆիլոգենիայի և էվոլյուցիայի պրոբլեմների մշակման, ինչպես նաև ձևերի և տեսակների առաջացման հարցերի պարզաբանման համար։ Գենետիկական և սելեկցիոն մի շարք կարևորագույն խնդիրների լուծումը (հեռավոր հիբրիդացում, ստերիլություն, ապոմիքսիս և այլն) ևս հենվում է սաղմնաբանական ուսումնասիրությունների վրա։

Ինտենսիվորեն զարգանում են բույսերի սաղմնաբանության փորձառական և էկոլոգիական ուղղությունները։ Ֆիտոմորֆոլոգների միջազգային ասոցիացիան հրատարակում է «Ֆիտոմորֆոլոջի» («Phytomorphology», 1951-ից) հանդեսը, որտեղ լուսաբանվում են նաև բույսերի սաղմնաբանության հարցերը։ Երկու տարին մեկ անցկացվում են միջազգային սիմպոզիումներ։ ՀՍՍՀ-ում բույսերի սաղմնաբանությամբ զբաղվում են Երևանի համալսարանում, ՀՍՍՀ ԳԱ բուսաբանության ինստիտուտում, Երևանի գյուղատնտեսական ինստիտուտում։
Զանգակ (լեռ, Մուշ)

Անվան այլ կիրառումների համար տե՛ս՝ Զանգակ (այլ կիրառումներ)Զանգակ, սար, լեռ Հայկական լեռնաշխարհում, Մշո դաշտում։ Այստեղից լսելի է Արածանիի վրայի Գարգառ կոչված ջրվեժի ձայնը։ Հիշատակում է Խաչիկ Դաշտենցը («Ռանչպարների կանչը», Երևան, 1979, էջ 39)։


== Ծանոթագրություններ ==
Անանիև

Անանիև (ուկրաիներեն՝ Ананьїв), քաղաք Ուկրաինայի Օդեսայի մարզի Անանիևի շրջանում, շրջկենտրոն։ Հիմնադրվել է 1753 թվականին։
2011 թվականի տվյալներով Անանիև քաղաքում բնակվում էր 8 718 մարդ։ Բնակավայրը զբաղեցնում է 5,12 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գաբրիել Սուլթանյան

Գաբրիել Սուլթանյան (հուլիսի 18, 1929(1929-07-18), Կիպրոս - մարտի 10, 2020(2020-03-10), Երևան, Հայաստան), հայ պատմաբան։


== Կենսագրություն ==
Գաբրիել Սուլթանյանը ծնվել է հուլիսի 18-ին, Կիպրոսում։ Սովորել է Մելքոնյան վարժարանում, այնուհետև գործի բերումով մեկնել է Մանչեստր և հասել տեքստիլ ոլորտի բարձունքներին, որից հետո թողել է ամեն ինչ և ամբողջությամբ նվիրվել հայագիտությանը։ Երբ պատրաստել է առաջին մեհենագրերի վերծանության փորձը անգլերենով և ուղարկել հոլանդացի նշանավոր գիտնական, հայագետ Ջոս Ուայթենբերգին, պատասխանը եղել է. «Դու ո՞վ ես, նորելուկ, որ բոլոր գիտնականներին իմաստակի տեղ ես դրել»։ Երբ Գ. Սուլթանյանը նրան ուղարկեց երկրորդ գիրքը, գիտնականը շնորհակալական նամակ գրեց, իսկ երրորդ գրքից հետո Ուայթենբերգն իր պատասխան նամակում գրել է. «Այս գիտությունը քո դրած հիմքերի վրա պետք է առաջ գնա»։ Զարմանալի է, բայց այսօր քչերը գիտեն, որ մինչև մ.թ. 2004 թ. հայոց նախապատմություն գոյություն չի ունեցել։ Եղել են միայն ավանդությունների, հնչյունաբանական ուսումնասիրությունների և մտքի հնարանքների վրա հիմնված ենթադրություններ, որոնք անգամ մեծամեծ գիտնականների, հայրենական և օտար հայագետների կողմից ընդունվել են որպես ճշմարտություն, հաճախ զուտ ճշմարտություն և ամենավտանգավորը` որպես միակ ճշմարտություն։ Մինչև այդ էլ օտարազգի գիտնականները չեն ընդունել հայերի նախապատմությունը` ասելով, որ դա առասպել է, իսկ հայ գիտնականները հորինում էին այն և դեռ շարունակում են հորինել։
Գաբրիել Սուլթանյանը մահացել է 2020 թվականի մարտի 10-ին Երևանում։


== Աշխատություններ ==
Հայոց նախապատմություն, հատոր 1, Լոնդոն, 2003 /անգլերեն/
Հայոց նախապատմություն. նախահայոց Արամի Երկրի հիերոգլիֆային արձանագրությունները, հատոր 2, Լոնդոն, 2004 /անգլերեն/
Հայոց նախապատմություն. Անատոլիո նախահայոց հիերոգլիֆային արձանագրությունները, հատոր 3, Լոնդոն, 2009 /անգլերեն/
Հայոց նախապատմություն. նախահայոց հիերոգլիֆային արձանագրությունների նույնահնչյուն բառարմատները, հատոր 4, Լոնդոն, 2013 /անգլերեն/
Սեբեոս եպիսկոպոսի պատմությունը. առաջին հինգ գլուխների պարզաբանումը, Լոնդոն, 2007 /անգլերեն/
Հայոց պատմությունը և Մովսես Խորենացին, Լոնդոն, 2012 /անգլերեն/
Հայոց պատմությունը և Մովսես Խորենացին, Երևան, 2014 /հայերեն/
Նախահայերէն լեզուն, նոյնահնչիւն բառարմատները եւ Նորայրի Կարա-Թեփէի արձանագրութիւնը, Երեւան, 2019 /հայերէն/


== Ծանոթագրություններ ==
Ընձքար (Դիարբեքիրի գավառ)

Անվան այլ կիրառումների համար տե՛ս՝ Ընձքար (այլ կիրառումներ)Ընձքար, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Առինջ (առվակ)

Անվան այլ կիրառումների համար տե՛ս՝ Առինջ (այլ կիրառումներ)Առինջ, առվակ Հայկական լեռնաշխարհում, Արաքսի ավազանում, Նախիջևան գետի աջ օժանդակը։ Անցնում է Առինջ համանուն գետի մոտով։


== Ծանոթագրություններ ==
Կրիվոշեի

Կրիվոշեի (ուկրաիներեն՝ Кривошиї), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1905 թվականին։
2001 թվականի տվյալներով Կրիվոշեի գյուղում բնակվում էր 514 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 160,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դանիական գրականություն

Առավել նշանակալից է Սաքսոն Գրամատիկոսի «Դանիացիների գործերը» գիրքը։ 13-16-րդ դարերին ծաղկում է ժողովրդական բալլադի ժանրը։ 16-րդ դարը կապված է Ռեֆորմացիայի և Դանիայում գրքի տպագրության հետ։ Աստվածաշնչի՝ Կ․ Պեդերսոնի թարգմանությունը հիմք հանդիսացավ գրական լեզվի զարգացման համար։ Հրատարակվեցին աստվածաբանական տրակտատներ, սաղմոսագրքեր, ավելի ուշ՝ կրոնական չափածո ստեղծագործություններ։ 16-րդ դարի երկրորդ կեսին և 17-րդ դարում զգացվում Էր Վերածննդի դարաշրջանի իտալական և հոլանդական հումանիստական գրականության, ապա նաև ֆրանսիական կլասիցիզմի ազդեցությունը։ Հրատարակվեցին հին դանիական և սկանդինավյան հուշարձաններ ու ժողովրդական բալլադներ։ Տնտեսական ն սոցիալ-քաղաքական կյանքի տեղաշարժերը 18-րդ դարի սկզբներին նպաստեցին գրականության վերելքին։ Դանիական լուսավորության նշանավոր գործիչ Լ․ Հոլբերգը սկզբնավորեց ժամանակակից ռեալիստական գրականությունը։ 18-րդ դարի կեսին զարգացավ սենտիմենտալիզմը։ Ի․ Էվալդի դրամատուրգիան համակված էր խոր հուզականությամբ, Ե․ Բագեսենի, Պ․ Ա․ Հեյբերգի և Մ․ Բրունի սաեղծագործությունները՝ Ֆրանսիական մեծ հեղափոխության գաղափարներով։ 19-րդ դարի սկզբին դանիական գրականության մեջ իշխում էր ռոմանտիզմը։ Ա․ էլենշլեգերը փառաբանում էր նախաֆեոդալական և նախաքրիստոնեական մշակույթը («Ոսկյա եղջյուրներ», 1801 թվական), հավաստում ժողովրդի լավատեսությունը («Ալադինը կամ կախարդական լամպը», 1805 թվական)։ Անդրադառնալով ժամանակակից կյանքին՝ ռոմանտիկները (Ս․ Ս․ Բլիկեր, Կ․ Վինտեր) հանդես էին գալիս բնության և գյուղական կյանքի պատկերներով։ 19-րդ դարի 30-ական թվականներին ուժեղացան ռեալիստական միտումները։ Հ․ Ք․ Անդերսենը գրեց իր հեքիաթները։ Տ․ Կ․ Գյուլեմբուրգը ձգտում էր պատկերել առօրյա կյանքը։ 40-ական թվականներին զարգացան քաղաքական քնարերգությունը և երգիծանքը (Մ․ Ա․ Գոլդ-շմիտ, Կ․ Պ․ Պլոուգ)։ 70-ական թվականներին ուժեղացավ արտասահմանյան գրականության ազդեցությունը (Գ․ Բրանդես, Ե․ Պ․ Յակոբսեն, Խ․ Պոնտոպիդան, Կ․ Գելերուպ, Է․ Բրանդես)։ 80-ական թվականներին Դրախմանի, Գելերուպի և Բրանդեսի ստեղծագործություններում իշխել սկսեցին անհատապաշտական, սիմվոլիստական միտումները։ 1890-ական թվականներին և 20-րդ դարի սկզբներին շատ գրողների ստեղծագործություններում զգալի տեղ էր գրավում ռեալիզմը (Պոնտոպիդան, «Բախտավոր Պերը», 1898—1904 թվականներին, Ի․ Վ․ Իենսեն, «Երկար ճանապարհ», վեպերի շարք, 1908—1922 թվականներ, Գ․ Վիդ, Կարին Միքաելիս, Ի․ Մ․ Սկոլբորգ, Ի․ Օկյոր)։ Գրական ասպարեզ մտավ Մ․ Անդերսեն-Նեքսյոն՝ առաջին պրոլետարական գրողը, սոցիալիստական ռեալիզմի ավանդույթները շարունակողը։ Ֆաշիստական Գերմանիայի Դանիայի օկուպացման շրջանում (1940—1945 թվականներին) գրական գործիչներից շատերն իրենց կյանքը կապեցին դիմադրության շարժման հետ։ Ֆաշիզմի դեմ պայքարն արտահայտված է անլեգալ, կոլեկտիվ հրատարակված «Վառվում է կրակը» (1944 թվականին) ժողովածուում։ Ետպատերազմյան տարիներին ռեալիստական սոցիալ-քննադատական ուղղությունը զարգացում ապրեց Անդերսեն-Նեքսյոյի («Մորտեն Կարմիր», 1945—1948 թվականներ), Հանս Շերֆիգի («Կարիճ», 1953 թվական) և այլոց ստեղծագործություններում։ 50—60֊-ական թվականներին դրամատուրգիային բնորոշ է բուրժուական հասարակության սուր քննադատությունը։ Այդ միտումն արտահայտվել է Է․ Բրուն-Օլսենի, Է․ Կնուդսենի, Կ․ Ռիֆբերգի և Ի․ Իենսենի պիեսներում։
Օդը (նկար, Արչիմբոլդո)

Օդը (իտալերեն՝ l'Aria), իտալացի նկարիչ Ջուզեպպե Արչիմբոլդոյի (իտալերեն՝ Giuseppe Arcimboldo, 1527—1593) նկարը, որը նկարվել է 1566 թվականին: Բնօրինակը չի պահպանվել: Անհայտ ժամանակաշրջանի պատճենը պահվում է Շվեյցարիայում, մասնավոր հավաքածուում: Նկարը տարբերվում է այդ շրջանի այլ աշխատանքներից ստեղծման տեխնիկայով և 74,4 × 56 սմ չափերով: Նկարված է յուղաներկով, կտավի վրա:


== Նկարագրություն ==
«Օդը» նկարը նկարչի «Չորս տարերք» նկարի շարքից է, որը նկարիչը նվիրել է Մաքսիմիլիան II կայսրին 1569 թվականին` «Տարվա եղանակներ» նկարների շարքի հետ` այդպիսով ստանալով կայսեր դրական վերաբերմունքն ու վստահությունը:
Մաքսիմիլիան 2-րդի պալատում Արչիմբոլդոն իր համար բարենպաստ միջավայր է գտել` ընկերակցելով բժիշկների, կենսաբանների, աստղագետների և ալքիմիկոսների հետ: Եվ տաղանդավոր մարդ լինելով` նկարիչն այդ շրջանակում կարևոր տեղ էր զբաղեցնում: Այստեղ գնահատվում էին գրքերը, արվեստը, ստեղծվում էր արտասովոր կենդանիներով հայտնի հավաքածուն:
Արչիմբոլդոն ապրել է մաներիզմի ժամանակաշրջանում և հետևում էր դրանց սկզբունքներին: Նա նոր լեզու էր փնտրում իր նկարների համար` պատկերելով բնության տարրերը կենդանական ու բուսական աշխարհների նատուրալիստական տարրերով:  
Արչիմբոլդոյի այլ նկարների նման «Օդը» ևս ստեղծվել է բնության մանրամասն ուսումնասիրությունից հետո: Դա տղամարդու այլաբանական դիմանկար է, որն ամբողջությամբ կազմված է տարբեր թռչուններից` օդի խորհրդանիշից: Նկարն ստեղծված է առավելագույն ճշգրտությամբ ու մանրուքների հանդեպ ուշադրությամբ. փասիանի պոչը նմանակում է սուր մորուքը, մազերը պատկերված են փոքրիկ թռչունների երամի տեսքով, իսկ թարթիչների փոխարեն բադի գլուխ է: Բուն և թութակը շրջափակում են վիզը: Դեմքի վրա կարելի է տարբերակել աքաղաղի և հնդկահավի: Սիրամարգն ու դրա փետուրներից դուրս եկող արծիվը պատկերում են Օդի մարմինն ու Հաբսբուրգների դինաստիայի խորհրդանիշն են: Օդը մարմնավորում է թռիչք, թեթևություն, ոգեշնչում:  


== «Չորս տարերք» շարքի նկարները ==

		
		


== Ծանոթագրություններ ==
Գրուասյա

Գրուասյա (ֆր.՝ Groissiat), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Հարավային Օյոննա կանտոնի կազմի մեջ։ Կոմունայի օկրուգը Նանտյուա է։
Կոմունայի INSEE կոդը՝ 01181։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, Դեպի հյուսիս-արևելք՝ Լիոն քաղաք, 26 կմ է և 45 կմ արևելք Բուրկ ան Բրեսից։
Կոմունայի տարածքով հոսում է Անժ գետը։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1143 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 758 մարդկանցից 582-ը տնտեսապես ակտիվ են եղել, 176-ը՝ պասիվ (ակտիվության ցուցանիշը` 76,8% է, 1999 թվականին՝ 80,1%)։ 582 ակտիվ բնակիչներից աշխատել են 543-ը (300 տղամարդ, 243 կին), գործազուրկ եղել են 39-ը (16 տղամարդ, 23 կին)։ 176 պասիվներից 58 հոգի եղել են աշակերտ կամ ուսանող, 73-ը՝ թոշակառու, 45 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Груасья» (ֆրանսերեն)։ Ֆրանսիայի վիճակագրության և տնտեսագիտության ազգային ինստիտուտ։ Վերցված է 2014-06-24 
«Груасья» (ֆրանսերեն)։ cassini.ehess.fr։ Արխիվացված է օրիգինալից 2008-06-21-ին։ Վերցված է 2014-06-24
Սուրբ Գևորգ մատուռ (Ներքին Ազա)

Սուրբ Գևորգ մատուռ, Հայ առաքելական եկեղեցու տաճար Գողթն գավառի Ներքին Ազա գյուղում։ Գտնվում է ավերակ վիճակում։
Կառուցվել է 16-17-րդ դարերում։ Գտնվում էր գյուղի հյուսիսարևմտյան մասում, գերեզմանատան մոտ։ Կառուցվել է կիսամշակ քարից։ 19-րդ դարում ենթարկվել է վերանորոգման։ Արևմտյան ճակատում էր գտնվում մուտքը։ Աբսիդը կիսաշրջանաձև էր։ Շրջակայքում կան մի քանի կոտրտված տապանաքարեր և խաչքարերի բեկորներ։


== Ծանոթագրություններ ==
(5278) Պոլի

(5278) Պոլի (անգլ.՝ Polly), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 12-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,218148 ա. մ., առավելագույնը մոտենում է 2,0275 ա. մ. հեռավորության վրա և հեռանում 2,4088 ա. մ.։ Արեգակի շուրջ մեկ ամբողջական պտույտ է կատարում 1206,66 երկրային օրվա ընթացքում, իր ուղեծրով շարժվելով միջինում 0,298345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5278) Պոլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տվերդի

Տվերդի (ռուս.՝ Тверды), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7212) Արտաքսերքս

(7212) Արտաքսերքս (անգլ.՝ Artaxerxes), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,30417 ա. մ., առավելագույնը մոտենում է 2,0477 ա. մ. հեռավորության վրա և հեռանում 2,5606 ա. մ.։ Արեգակի շուրջ մեկ ամբողջական պտույտ է կատարում 1277,53 երկրային օրվա ընթացքում, իր ուղեծրով շարժվելով միջինում 0,281794 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7212) Արտաքսերքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանարանա (այլ կիրառումներ)

Կանարանա, կարող է վերաբերել՝

Կանարանա - համայնք Բրազիլիայում՝ Բաիա նահանգի կազմում
Կանարանա - համայնք Բրազիլիայում՝ Մատու Գրոսու նահանգի կազմում
Արմինե Հայրապետյան

Արմինե Հայրապետյան (օգոստոսի 31, 1976(1976-08-31), Երևան, Հայկական ԽՍՀ, ԽՍՀՄ), հայ երգահան, երգչուհի, հնագետ։


== Կենսագրություն ==
Ծնվել է 1976 թվականի օգոստոսի 31-ին Երևանում, Հայկական ԽՍՀ։ Ավարտել է Գրիգոր Նարեկացու անվան թիվ 137 միջնակարգ դպրոցը։
1993-1998 թվականներին սովորել է ԵՊՀ պատմության ֆակուլտետում։
Հեռուստատեսային առաջին բեմելն ունեցել է տակավին 5 տարեկանում, հանրային հեռուստատեսության եթերում մեներգելով մանկական «Ոսկե ձկնիկը» օպերետի գլխավոր դերում։ Դպրոցական տարիներից սկսած մասնակցել է բազմաթիվ հանրապետական և համամիութենական փառատոների և համերգների, արժանացել գլխավոր մրցանակների։
Հեղինակային ստեղծագործություններով սկսել է հանդես գալ 1992 թվականից։ 1994 թվականից ի վեր մասնակցել է հանրապետական հեղինակային երգի մի շարք փառատոների, համերգների և մրցույթների։
1999 թվականին ճանաչվել է «Լավագույն երիտասարդ ստեղծագործող կատարող»։
2006 թվականին՝ «Նարեկացի» երիտասարդ ստեղծագործողների մրցույթում հաղթող «հեղինակային երգ» անվանակարգում։
Արմինե Հայրապետյանի որոշ երգեր ընդգրկվել են վավերագրական այնպիսի ֆիլմերում, ինչպես Մաիտե Ժարդենի «Հիշողության խոռոչները» (Ֆրանսիա) և Վրույր Թադևոսյանի «Պատերազմից հետո» կինոնկարները։
Արմինե Հայրապետյանի ձայներիզներում տեղ է գտել հեղինակի երգերի միայն փոքր մասը, քանի որ նա նախընտրում է հանդես գալ առավելապես կենդանի կատարումներով՝ ինչպես փոքրածավալ փակ, այնպես էլ բացօթյա համերգներում։
Ստեղծագործական գործունեությանը զուգընթաց զբաղվում է նաև մասնագիտությամբ՝ հետազոտություններ իրականացնելով Հայաստանի հնագիտական մի շարք վաղագույն հուշարձաններում, դասավանդում է ԵՊՀ-ում։


== Ընտանիք ==
Ունի երկու զավակ։


== Սկավառակագրություն ==
«Ես ետ կգամ» (2005)
«Բարև» (2011)
«Հեղինակային երգի հավաքածու» N1
«Հեղինակային երգի հավաքածու» N2


== Պարգևներ և մրցանակներ ==
«Խաղաղության փառատոն», Արտեկ, 1991, գլխավոր և «Հանդիսատեսի համակրանք» 1-ին մրցանակ
«Նոր Անուններ», Երևան -1991, 1-ին մրցանակ


== Ծանոթագրություններ ==
Սրեդնի Պոչինոկ

Սրեդնի Պոչինոկ (ռուս.՝ Средний Починок), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալինովո (այլ կիրառումներ)

Կալինովո, կարող է վերաբերել՝

Կալինովո - գյուղ, Ուկրաինայի Դոնեցկի մարզի Կոնստանտինովսկիում
Կալինովո - գյուղ, Ուկրաինայի Դոնեցկի մարզի Կրասնոարմեյսկիում
Կալինովո - գյուղ, Ուկրաինայի Խարկովի մարզի Բորովի շրջանում
Կալինովո - գյուղ, Ուկրաինայի Խարկովի մարզի Կուպյանսկի շրջանում
Դևիդ Մեթյու Մաքֆեդյեն

Դևիդ Մեթյու Մաքֆեդյեն (անգլ.՝ David Matthew Macfadyen, հոկտեմբերի 17, 1974(1974-10-17), Great Yarmouth, Նորֆոլկ, Անգլիա, Միացյալ Թագավորություն), անգլիացի դերասան։


== Կենսագրություն ==
Մեթյուն ծնվել է 1974 թվականի հոկտեմբերի 17- ին Մեծ Բրիտանիայի Գրեյթ Յարմուտ քաղաքում։
Արդեն 1992-1995 թվականներին սովորել է դրամատիկական արվեստի թագավորական ակադեմիայում։ Արդեն այդ տարիների ընթացքում Մաքֆեդյենը մասնակցել է ներկայացումներին և բավական արագ ճանաչման հասել որպես թատերական դերասան։


== Կարիերա ==
Նրա դեբյուտային աշխատանքը եղել է BBC հեռուստալիքով ցուցադրվող «Մոլեգին հողմերի դարավանդը» մինի սերիալում, որը հիմնված է Էմիլի Բրոնտեի համանուն վեպի վրա։ Դրանից հետո նա կայուն կերպով շարունակել է իր կարիերան հեռուստատեսությունում և կինոյում։ Secret life հեռուստաֆիլում մասնակցելու համար նոմինացվել և մրցակցել է Բաֆտա մրցանակի «Լավագույն TV դերասան» կատեգորիայի համար։
2005 թվականին կատարել է պարոն Դարսիի դերը Ջեյն Օսթինի վեպի  «Հպարտություն և նախապաշարմունք» վեպի հերթական էկրանավորման մեջ։
Նրա վերջին կիոաշխատանքներից է եղել շերիֆ Նոթինգեմի դերը 2010 թվականի «Ռոբին Հուդ» ֆիլմում, որտեղ նրա հետ միասին նկարահանվել են այնպիսի դերասաններ, ինչպիսիք են` Ռասսել Քրոուն, Քեյթ Բլանշետը և Վանեսա Ռեդգրեյվը։


== Անձնական կյանք ==
2004 թվականից Մեթյու Մաքֆեդյենը ամուսնացած է Կիլի Հոուսի հետ։ Նրա հետ ծանոթացել է 2002 թվականին «Ուրվականներ» հեռուստասերիալի նկարահանումների ժամանակ։ Նրանք ունեն երկու երեխա. Մեգգին (ծնվել է 2004 թվականին) և Ռալֆը (ծնվել է 2006 թվականին)։


== Ընտրված ֆիլմագրություն ==


== Արտաքին հղումներ ==
Դևիդ Մեթյու ՄակՖադյեն (անգլ.) Internet Movie Database կայքում


== Ծանոթագրություններ ==
Կապիլանո համալսարան

Կապիլանո համալսարան (անգլ.՝ Capilano University), գտնվում է Կանադայի Բրիտանական Կոլումբիա նահանգի Նորթ Վանկուվեր քաղաքում։ Համալսարանի 6 ֆակուլտետներում (բիզնես և պրոֆեսիոնալության, կիրառական արվեստի, առողջապահության և կրթության, հումանիտար գիտություններ և լրագրողներ, գիտություն և տեխնելոգիաներ, տուրիզմ և outdoor recreation) սովորում են գրեթե 7000 ուսանող։ Բացի Վանկուվերի արվարձանի կամպուսից, կան ևս 2 համալսարանական քաղաքներ՝ Սանշայ-Քոասթ և Սկուոմիշ։


== Պատմություն ==
Կապիլանո քոլեջը ստեղծվել է 1968 թվականին Նորթ Վանկուվերում, Վեստ Վանկուվերում և Հովե Սաունդում անցկացված հանրաքվեի արդյունքում, որն որոշում է, որ Նորթ-Շորեում անհրաժեշտ է քոլեջ ստեղծել։ Պարապունքները անցկանցվում էին միջնակարգ դպրոցի շենքում, առաջին ընդունելությամբ պարապում էին 784 ուսանող։
1973 թվականին բացվեցին կամպուսներ Նորթ Վանկուվերում և Սկոումիշում, իսկ 1977 թվականին նրան ավելացավ Սանշայ-Քոասթի կամպուսը։
2002 թվականին քոլեջը սկսում է հավաքագրումը թույլ տալով մարզային քոլեջներին շնորհել աստիճաններ։ Արդեն հաջորդ տարի հավաքագրումը հաջողությամբ պսակվեց՝ թույլ տալով քոլեջին շնորհել երաժշտական թերապիայի, ջազային ուսուցման, բիզնեսի կառավարման և զբոսաշրջության կառավարման աստիճաններ։
2008 թվականի ապրիլի 25-ին Բրիտանական Կոլումբիայի կառավարությունը փոխել է կարգավիճակը և անվանումը՝ Կապիլանո քոլեջից դառնալով Կապիլանո համալսարան։


== Ուսանողական պրոֆիլ ==
2009 թվականի գարնան տվյալներով՝ համալսարանում սովորել է 7 036 ուսանող, այդ թվում՝ նախապատրաստական ծրագրերով զբաղվողները։ Համալսարանի ուսանողների 39 %-ը, Նորթ-Շորեի բնակիչներ են, ևս 25 %-ը՝ Վանկուվերից և Բերնաբիից։ Համալսարանում այլ երկրներից սովորում է գրեթե 600 ուսանող ։


== Ծանոթագրություններ ==


== Արտաքին հղումներ ==
Մյագլովո (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՄյագլովոՄյագլովո (ռուս.՝ Мяглово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 298 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատյուրևո

Ատյուրևո (ռուս.՝ Атюрьево), գյուղ Ռուսաստանի Մորդովիա հանրապետության Ատյուրևսկի շրջանի կազմում։
Բնակչությունը 2010 թվականին գրանցված տվյալներով կազմում էր 5209 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Børns

Գարեթ Քլարկ Բորնս (անգլ.՝ Garrett Clark Borns, հունվարի 7, 1992(1992-01-07), Մասկիգոն, Միչիգան, ԱՄՆ), առավել հայտնի է Børns (ոճավորում է` BØRNS) բեմական անվամբ, ամերիկացի երգիչ, երգահան և բազմագործիքավորող։


== Կարիերա ==
2012 թվականին նա թողարկել է իր դեբյուտային` «A Dream Between» մինի ալբոմը REZidual Records լեյբլում։ 2014 թվականին թողարկել է «Candy» մինի ալբոմը Geffen և Interscope լեյբլներում։ Ալբոմը զբաղեցրել է 2-րդ հորիզոնականը Billboard Heatseekers Albums չարթում։ Բորնսի դեբյուտային` «Dopamine» ստուդիական ալբոմը թողարկվել է 2015 թվականին։ Ալբոմը զբաղեցրել է Billboard 200 չարթի 24-րդ հորիզոնականը։ Բորնսը մեկնել է շրջագայության այնպիսի արտիստների հետ, ինչպիսիք են Charli XCX-ը, The Lumineers խումբը և Հոլզին, ինչպես նաև ելույթ է ունեցել 2016 թվականի Կոաչելլա փառատոնի ժամանակ։ Նրա երկրորդ` «Blue Madonna» ստուդիական ալբոմը թողարկվել է 2018 թվականի հունվարի 12-ին։ Ալբոմին աջակցում են մի քանի սինգլներ, ներառյալ «God Save Our Young Blood» սինգլը Լանա Դել Ռեյի մասնակցությամբ, որը գլխավորել է ամերիկյան ռոք չարթը։ Ալբոմի առաջխաղացման համար Բորնսը մեկնել է Money Man Tour (2017-2018) շրջագայության և աջակցել է Դել Ռեյին վերջինիս LA to the Moon Tour շրջագայության ժամանակ։


== Սկավառակագրություն ==


=== Ստուդիական ալբոմներ ===


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես համագործակցող արտիստ ====


== Ծանոթագրություններ ==


== Արտաքին հղումներ ==